Una dotzena d’activitats commemoren el Dia internacional contra la violència de gènere el pròxim 25 de novembre - Ajuntament de Rubí\nUna dotzena d’activitats commemoren el Dia internacional contra la violència de gènere el pròxim 25 de novembre\nUna dotzena d’activitats commemoren el Dia internacional contra la violència de gènere el pròxim 25 de novembre La primera de les activitats, la presentació d’un llibre sobre aquesta temàtica, es fa la setmana vinent. https://www.rubi.cat/ca/ajuntament/comunicacio/sala-de-premsa/notes/una-dotzena-d2019activitats-commemoren-el-dia https://www.rubi.cat/@@site-logo/ajuntament-de-rubi.svg\nLa primera de les activitats, la presentació d’un llibre sobre aquesta temàtica, es fa la setmana vinent.\nL’Ajuntament ha organitzat aquest any una dotzena d’activitat per conscienciar a la població rubinenca envers la violència de gènere, que commemora el seu Dia internacional a tot el món el pròxim 25 de novembre, amb la tradicional lectura del manifest amb el qual es rebutja de manera pública aquest tipus de violència contra les dones. Aquest any, la lectura a Rubí, que com sempre farà l’alcaldessa de la ciutat, Carme Garcia, acompanyada d’homes representants de la societat rubinenca, el mateix dia 25 de novembre a la pl. Pere Aguilera a les 18 hores.\nPerò el primer dels actes, la presentació del llibre “La sangre del ángel” de Trinidad Fuentes, serà dimecres 9 de novembre a l’edifici Rubí + D, una publicació que es vendrà divendres 11 a la tarda a la pl. Doctor Guardiet i destinarà els seus beneficis a l’entitat Ayuda a Ayudar.\nLa resta d’actes s’han organitzat per la segona quinzena del mes de novembre, com la Mostra de llibres relacionada amb la temàtica de la violència de gènere que es farà a l a l’espai Racó de la Dona de la Biblioteca Mestre Martí Tauler, a les llibreries de la ciutat i a la Botiga de Rubí; la conferència col·loqui “En defensa pròpia: Christine de Pizan” que Mercè Otero, membre de Ca la Dona, farà el dijous 17 de novembre a les 18.30 h a Rubí + D; els punts d’informació que es posarans als IES de la ciutat; l’activitat “Digues no a la violència” amb què tothom qui vulgui podrà deixar escrit un missatge en contra de la violència de gènere del 21 al 25 de novembre a la recepció de la Biblioteca Municipal Mestre Martí i Tauler; o el taller de defensa personal per a dones que cada any reuneix a dones que voeln aprendre a prevenir possibles agressions. El dia 25 de novembre ,a més de la lectura del manifest, hi haurà el recital “Dones sense por” a l’auditori de la Biblioteca a les 19.30 hores, la sessió de cinema La piel que habito de Pedro Almodóvar a La Sala a les 22 h.\nTancaran els actes commemoratius la presentació dels projectes de l’alumnat dels IES de Rubí per al concurs Creactiva’t i lliurament de premis l’1 desembre a les 16 h a l’auditori de l’edifici Rubí+D.\nMés de 24.000 persones\nDurant aquest any 2011, més de 24.000 persones han participat en les diverses activitats de conscienciació i han demanat informació de diversa temàtica al Servei d’Informació i Atenció a les Dones (SIAD) de l’Ajuntament de Rubí. Una xifra a la qual s’ha d’afegir les prop de 3.000 entrades que hi ha hagut a les pàgines del Servei de la dona a la web municipal cercant algun tipus d’informació.\nDe les 24. 900 persones que han sol·licitat algun tipus d’informació o han participat en activitats, 9.847 persones van participar en les activitats del mes de la dona d’aquest any, 3.428 persones van demanar informació de forma presencial, via telefònica o per correu electrònic al SIAD, 2.109 persones van participar en les activitats del mes de maig al 2011 i 4136 en el programa d’activitats del mes de novembre de l’any 2010, mentre que el Racó de la Dona de la Biblioteca ha gestionat 4.613 préstecs en els primers 10 mesos de l’any.


Les persones albines són persones especials, amb la seva pell blanca, el seu cabell blanc i les seves pestanyes del mateix color. Són persones que no tenen pigment a la pell, tampoc als cabells ni els ulls, per això també els tenen clars. El cos dels albins no produeix melanina, que és l'encarregada de donar-li color a les diferents parts del cos i la que els protegeix de la radiació. Per això, a ells també els afecta més que a la resta el sol.\nPot semblar que ser albí és una condició estranya, però es calcula que una persona de cada 17.000 aproximadament té algun grau d'albinisme. En total, són set els tipus d'albinisme que una persona pot tenir, alguns d'ells més greus i altres menys. Així, segons el tipus i el grau de la seva condició, veuran que tenen diferents problemes de visió i en la pell.\nPerò els albins s'enfronten a un tercer problema: la societat. Amb facilitat són persones estigmatitzades, una cosa que ve condicionada, en part, pel nivell d'educació i desenvolupament de les persones del seu voltant. Així, mentre que a Europa ser albí pot portar-te a les passarel·les, a l'Àfrica pot conduir-te a la mort.\nElS ALBINS AFRICANS ESTAN EN PERILL\nAl continent africà les persones albines poden ser mutilades o condemnades a mort. Les seves vides corren perill en un total de 25 països d'aquest continent, però ser albí és més perillós encara a Malawi, Tanzània i Moçambic. En aquests països, com dèiem, poden ser mutilats, segrestats o assassinats. I, paradoxalment, és a l'Àfrica on més albins hi ha.\nNomés a Tanzània, per exemple, hi ha uns 17.000. D'ells, en l'últim any van ser assassinats 40 i, des de 2010, 700 persones albines han estat agredides greument. A Tanzània o Malai venen parts del cos dels albins: un braç per 1000 euros o el cos complet per 60.000.\nPerò a més d'aquest problema també s'enfronten als seus problemes de salut. Al tenir la pell i els ulls més delicats, el sol és molt pitjor per a ells que per a la resta de persones. A l'Àfrica el sol escalfa més, així que la salut dels albins africans és pitjor que la de la resta de món. Així, amb sort poden arribar a viure 40 anys, però la majoria moren durant la vintena si no se'ls donen les cures mèdiques que necessiten.\nA EUROPA, ELS ALBINS SÓN MODELS\nMolt diferent és la visió que es té de les persones albines a Europa. En el nostre continent, molts albins són models de passarel·la o participen en campanyes fotogràfiques. Són molt demandats pels dissenyadors, ja que consideren que el diferent atreu i, com dèiem, ells tenen una bellesa diferent i especial.\nCorren una sort semblant els albins llatinoamericans, nord-americans o els asiàtics, entre els quals n'hi ha algun que ja és famós. Compten amb diners i molts seguidors en xarxes socials.


El President de la Generalitat, Quim Torra, el Conseller d’Interior, Miquel Buch, actors i societat civil es llancen a l’aigua en solidaritat amb les persones amb esclerosi múltiple\nEl Club Natació Atlètic Barceloneta ha acollit l’acte central del Mulla’t on s’hi han reunit diverses cares conegudes del món polític, social i cultural que han fet una capbussada solidària per l’esclerosi múltiple. El President de la Generalitat, Quim Torra, el conseller d’Interior, Miquel Buch, actors i actrius de la sèrie televisiva ‘Les de l’hoquei’ Pablo Hernández, Jan Mediavilla i Jasmina Drissi, les actrius Agnès Busquets, Mónica Pérez, Lloll Betran, Anna Bertran i Mireia Portas, els actors Guillem Albà i Àlex Casanovas, el periodista i actor, Roger de Gràcia, Alexandra Larios, que va ser guanyadora de Oh Happy Day i la cuinera Ada Parellada són algunes de les personalitats que avui s’han mullat per l’esclerosi múltiple.\nDurant l’acte, els assistents ha pogut gaudir d’un espectacle musical al mig de la piscina protagonitzat per un grup de cantants d’òpera que han interpretat, peces conegudes per tothom com Barcelona i que han protagonitzat un dels moments més emotius.\nL’esdeveniment també ha tingut un gran seguiment a través de les xarxes socials amb el hashtag #Mullat2019. Personalitats del món polític i social, i la societat en general han compartit les seves fotografies en un dia tan especial.\nLa directora de la Fundació, Rosa Masriera, ha volgut agrair a tothom la seva implicació i ha afegit que “tot i que encara queda molt camí per recórrer, entre tots estem aconseguint que la població cada cop estigui més sensibilitzada amb aquesta malaltia. A més, l’èxit de participació registrat any rere any ens permet impulsar nous projectes per millorar la vida de les persones amb esclerosi múltiple.\nLa Irene Bolea, que conviu amb l’esclerosi múltiple des de fa 15 anys i actualment està embarassada, ha destacat la importància d’esdeveniments com aquests per sensibilitzar la societat. “Molta gent coneix l’Esclerosi múltiple pel Mulla’t i per les persones com jo que convivim amb la malaltia és molt important que, tant el nostre entorn més proper com la resta de la societat, entenguin millor com ens sentim i sobretot com patim els símptomes invisibles de l’EM”.\nPer la seva banda, Carles Nos, neuròleg del Cemcat, (Centre d’Esclerosi Múltiple de Catalunya) ha explicat que “La identificació d’aquest símptomes invisibles en la consulta del neuròleg s’ha de realitzar de forma rutinària i forma part de l’enfocament integral del pacient. L’abordatge terapèutic d’aquests necessita un enfocament multidisciplinari que va més enllà del tractaments farmacològics habituals”, ha dit.\nNativitat ha dit:\n15 Juliol, 2019 a les 5:50 pm\nHola, jo vaig anar a la piscina d’Alforja (Tarragona) i com havia plogut pel matí, la paradeta va marxar. Jo voldria comprar l ampolla i axí col•laborar, és possible comprar-la en algun punt de venda o per internet?\nRespon a Nativitat Cancel·la les respostes


L'hoquei patins català prepara una rebuda calenta a Carmelo Paniagua La República\nL’hoquei patins català prepara una rebuda calenta a Carmelo Paniagua\nEl president de la Real Federación Española de Patinaje (FEP), Carmelo Paniagua, assistirà demà a Igualada a la segona edició de l’Ok Stars, el partit que reunirà les estrelles de l’hoquei patins de tot Catalunya i l’estat, organitzat per l’Igualada Hoquei Club (IHC). Però els afeccionats a aquest esport encara recorden el trist paper que Paniagua feu a l’assemblea internacional de Fresno (EUA), que havia de validar l’homologació internacional de la selecció catalana d’hoquei patins. Paniagua va pressionar multitud de federacions perquè reconduissin el seu vot favorable a Catalunya i n’acabessin impedint la internacionalització. Així, doncs, els supporters oficials de l’IHC, la Penya Equip i Força, han fet una crida a rebre Paniagua amb estelades ‘per demostrar-li a dit personatge el nostre descontent amb l’actitud que té vers les Seleccions Catalanes’, acció de la qual ja se n’ha desmarcat el club organitzador de l’esdeveniment.\nDe l’altra, l’associació independentista Penya Bon Rotllo també assegura: ‘El senyor Paniagua potser creu que la memòria dels catalans és fràgil i de curta durada, fet que li permetrà, aquesta vegada, una presència plàcida a la ciutat. Tres anys més tard, però, senyor Paniagua, la memòria persisteix. Som tossuts i obstinats. Fem memòria, doncs, perquè creiem en la coherència i perquè, també en l’àmbit esportiu, la lluita dels catalans per ser normals ja ve d’enrera.’ I prossegueix: ‘Disculpi les molèsties, doncs. No és res personal. Sabem que vostè només compleix amb les obligacions del seu càrrec de representant de la metròpoli. I té raó: molts directius i polítics catalans són tant o més culpables que vostè per manca de valentia i coherència; per viure satisfets amb seleccions regionals i partits de costellada un cop a l’any en la majoria d’esports. Ah, sí. D’acord: també per no fer com vostès i separar la política de l’esport.’\nLa mateixa penya, de fet, ja va ser l’encarregada d’organitzar una protesta similar el 2008 contra el mateix Paniagua, quan Igualada va acollir l’organització de la Copa del Rei d’Espanya d’hoquei patins.\nCatalunya, amb dret internacional\nLa selecció catalana va guanyar l’octubre del 2004 el primer torneig en què competia oficialment: el Mundial B d’hoquei patins de Macau (Xina). El premi que li corresponia era el d’assolir la màxima categoria, podent jugar contra les seleccions italiana, espanyola o argentina, entre d’altres. Però pocs mesos després, a l’assemblea de la FIRS de Fresno, Paniagua va maniobrar perquè allò que Catalunya havia guanyat a la pista, ho perdés als despatxos. ‘Va obligar que la votació fos a mà alçada per poder coaccionar millor les seleccions i va prohibir que la federació catalana expliqués els seus arguments. Va fer-ho d’una forma tant barroera que, fins i tot, la FIRS va obligar a repetir l’assemblea’, recorda la Penya Bon Rotllo.\n‘De l’assemblea de Roma del 2005, molts igualadins encara conserven la imatge del sinistre Paniagua brandint el passaport espanyol com a únic argument per justificar que Catalunya no pot tenir seleccions esportives pròpies’, critica l’associació igualadina.\nAlhora, també creu que és il·lògic que la selecció espanyola, formada íntegrament per catalans, guanyi el campionat mundial de San José del 2005 i ‘ningú no ho celebri’, i que la selecció catalana guanyi un campionat de segona categoria com el de Macau i ‘tot el país visqui un esclat de joia’.


Ouka Leele, en una imatge del 2019 (Europa Press/Festival en el Camino de Santiago)\nL'artista ha mort poc abans de fer els 65 anys\nRedacció 24/05/2022 - 22.33 Actualitzat 26/05/2022 - 14.50\nOuka Leele, fotògrafa i reconeguda representant del moviment de la "movida" madrilenya, ha mort aquest dimarts en un hospital de Madrid, segons ha informat la família de l'artista. Li faltava un mes per fer els 65 anys i feia temps que estava malalta.\nBárbara Allende Gil de Biedma, neboda del poeta i cosina de l'expresidenta madrilenya Esperanza Aguirre, va rebre el Premi Nacional de Fotografia del Ministeri de Cultura (2005) i la Medalla de Plata de la Comunitat de Madrid, entre altres guardons. El 15 de maig passat va rebre la Medalla de Madrid, que concedeix l'Ajuntament.\nPosant color a les fotografies\nDe formació autodidacta (va començar Belles Arts però va deixar els estudis per iniciar els de piano), destacava per l'estil colorista amb què transformava imatges en blanc i negre i també pels gravats.\nDes de principis dels anys 80 va sobresortir per les fotos acolorides i va esdevenir una referent i membre destacat de la "movida".\nQuan li van encarregar una fotografia en color per a una portada va decidir que ella mateixa crearia el color, i és així com va dissenyar el seu estil, segons explica el portal Biografías y vida.\nAl seu perfil d'Instagram hi ha diverses mostres de l'estil que tant la va caracteritzar.\nUna artista amb projecció internacional\nNascuda el 29 de juny de 1957 a Madrid, va agafar el nom artístic d'una obra del pintor "El Hortelano" (José Alfonso Morera Ortiz). Era un mapa d'estrelles inventat per ell, en el qual apareixia la constel·lació anomenada "Ouka Lele". Va quedar tan meravellada que va decidir que signaria les obres amb aquest nom, encara que el 1999 va fer el petit canvi cap a Ouka Leele.\nLeele entenia la fotografia com una forma de "poesia visual, una manera de parlar sense fer servir paraules".\nVa viure a Barcelona, Madrid i Nova York. La seva obra s'ha exposat a ciutats com París, Londres, Tòquio, Sao Paulo o Nova York.\nTé peces al Museu Reina Sofia, la Fundació La Caixa o la col·lecció ARCO.\nMor als 67 anys la periodista i historiadora Dolors Genovès\nUn dron ajuda a salvar un noi de 14 anys que s'ofegava en una platja de Sagunt\nEl TGUE decideix avui si l'Eurocambra va fer bé vetant inicialment Puigdemont i Comín


Frederic Ximeno: La transició energètica, una urgència (diaria ARA, 03/04/2011)\nM. Àngels 3 d’abr. 2011, 19:10:00\nEm sembla excel.lent l’article del Frederic. Primer, per la importància cabdal que dóna a l’eficiència, l’estalvi i la suficiència i, per tant, a la necessitat d’un canvi profund en el model actual de benestar i, molt en concret, del nostre model de mobilitat. Segon, per la insistència que fa en la necessitat de donar un impuls racional, però molt intens, a la generació per renovables i que deixem de badar i de divagar sobre si ho fem o no. Tercer, perquè demana una data de tancament per a les tres centrals nuclears catalanes. Pel que fa a les centrals nuclears (dit així, centrals nuclears, no energia nuclear en general) rebutjo per al moment actual les que ara tenim, i les properes en construcció, basades en la fissió de nuclis atòmics pesants (com l’urani o el plutoni). I confesso que mantinc la utopia –la meva vida està plena d’utopies- d’arribar a poder controlar el poder energètic resultat de la fusió de nuclis atòmics lleugers i que desitjo que continuïn les investigacions que s’estan fent. Penso –com l’Eudald Carbonell- que si l’home vol posar al servei del benestar de la humanitat la força del vent, la força de les onades o l’energia del sol també ha d’aconseguir posar al seu servei l’energia nuclear. Al cap i a la fi és la força bàsica de tot. Sé que això va per llarg, i, per tant, com diu el Frederic, no divaguem més. No sigui que no arribem a temps de res.


Biden promet que Putin «pagarà un alt preu» per la invasió d’Ucraïna\nEl president dels EUA anuncia en el discurs sobre l’estat de la Unió el tancament del seu espai aeri a vols russos\nLa unitat bipartidista davant l’agressió russa s’esvaeix davant altres afers i propostes de política nacional\n02 de de març del 2022. 11:28\nVladímir Putin ha aconseguit el que es planteja des de fa temps i cada vegada més com una quimera als Estats Units: la unitat entre demòcrates i republicans, si més no per 12 minuts.\nAquest és el temps que, en l’arrencada del seu primer discurs sobre l’estat de la Unió, el president Joe Biden va dedicar al conflicte a l’est d’Europa. I en aquells minuts va ser acompanyat per aplaudiments dels dos grups mentre condemnava «l’atac premeditat i totalment no provocat» de Rússia a Ucraïna, que va emmarcar en «la batalla entre democràcia i autocràcies» i va enfrontar defensant «una determinació infrangible que la llibertat sempre triomfarà sobre la tirania».\n«Quan els dictadors no paguen un preu per la seva agressió causen més caos, continuen avançant», va dir Biden abans d’anar detallant la ferma resposta de la comunitat internacional a les accions del Kremlin. «Les democràcies estan guanyant», va assegurar també el mandatari, que va lloar repetidament el «coratge» del poble ucraïnès davant un ple del Congrés on alguns congressistes portaven peces de roba blaves i grogues o pins a les solapes en solidaritat amb Ucraïna i on es va ovacionar dempeus una de les convidades de la primera dama, l’ambaixadora de Kíev a Washington, Oksana Markarova,\nBiden va assenyalar amb les seves denúncies directament Putin, prometent que «pagarà un alt preu» i assenyalant els seus «errors de càlcul». «Va pensar que no respondríem, va pensar que podria dividir-nos, però es va equivocar. Ara està aïllat del món, més que mai. No té ni idea del que ve», va afirmar. I en la seva intervenció va anunciar una nova mesura de càstig, el tancament de l’espai aeri nord-americà a tots els vols russos, que tindrà efectes pràctics limitats, així com l’alliberament de 30 milions de barrils de petroli de les reserves estratègiques per combatre l’augment de preus de combustible que acompanya el conflicte.\nAmb la guerra sagnant a Europa i dominant la seva pròpia agenda, era inevitable i lògic que Biden hi dediqués temps en un discurs tradicionalment centrat en la política nacional, però en qualsevol cas va ser aquesta segona qüestió el que va dominar la intervenció, de poc més d’una hora.\nObviant el descontentament amb la seva gestió del que parlen les enquestes, on els seus índexs d’aprovació ronden o no arriben al 40%, Biden va traçar un retrat de triomfs econòmics i en la lluita contra la pandèmia, tot i que reconeixent les frustracions i reptes encara pendents, especialment després de dos anys de restriccions i en la lluita contra la inflació galopant. «La meva principal prioritat és posar els preus sota control», va dir.\nTambé va fer una crida renovada a impulsar la inversió en l’Estat del benestar i va instar el mateix Congrés que va fer naufragar el seu ambiciós projecte de llei de despesa social a donar el vistiplau almenys a propostes individuals d’aquest pla.\nEn més d’una ocasió Biden va apel·lar a la unitat, incloent-hi quan va implorar que «es deixi de mirar la covid com una línia de divisió partidista». I, com quan parlava de Rússia, va aconseguir aplaudiments dels republicans en diverses ocasions, incloent-hi quan va defensar que en aquest moment de la pandèmia «els infants necessiten ser a les escoles», quan al parlar d’immigració va defensar també assegurar la frontera i quan, davant la proposta d’alguns corrents més progressistes, es va mostrar inusitadament contundent en el seu rebuig de la idea de treure finançament a la policia. «No és la resposta», va assegurar. «La resposta és donar fons a la policia».\nPerò la unió vista en alguns moments es va confirmar també com una estrella fugaç, igual que el decòrum davant una intervenció presidencial, que va començar a esquerdar-se el 2009, quan un republicà va cridar a Barack Obama un «¡vostè menteix!». Aquest dimarts a Biden li van clavar esbroncades des de les files republicanes, per exemple, quan va criticar les retallades d’impostos per a les rendes més altes que va fer Donald Trump. Quan parlava de la reforma de la immigració i va defensar la seguretat a la frontera van cridar el «¡construeix el mur!» que es va fer habitual en els mítings de Trump. I el moment més baix va arribar quan el demòcrata estava parlant d’atenció mèdica a veterans de guerra i, al parlar dels soldats que tornen ja en taüts embolicats amb la bandera, i just abans de començar a esmentar el seu fill Beau (veterà i mort d’un càncer), la congressista republicana Lauren Boebert li va cridar: «¡Tu els poses allà: 13 d’ells!», amb referència als soldats que van morir en un atemptat durant la caòtica retirada de l’Afganistan.


25 persones ingressades pels atemptats de Barcelona i Cambrils, 6 de les quals en estat crític\n23 estan hospitalitzades en centres sanitaris catalans, mentre que les altres dos són a Saragossa\n25 persones continuen ingressades en centres hospitalaris pels atemptats de la setmana passada a les Rambles i a Cambrils, sis de les quals ferides crítiques, dos de greus i 17 amb lesions menys greus, segons l’últim balanç que ha fet públic el Departament de Salut. De les 25, 21 són afectades per l’atemptat de Barcelona i quatre pel de Cambrils.\nEstan hospitalitzades en nou centres sanitaris catalans i un de Saragossa. Entre els ferits de l’atemptat de Barcelona hi ha els sis crítics, a banda d’un de greu i 14 amb lesions menys greus. Pel que fa als quatre ferits a l’atemptat de Cambrils encara hospitalitzats, n’hi ha un de greu i tres amb lesions menys greus.\nPel que fa als 23 ingressats a centres hospitalaris catalans, a l’Hospital del Mar n’hi ha tres, a l’Hospital Clínic tres més, a l’Hospital Sant Pau tres més, a l’Hospital Vall d’Hebron sis, a l’Hospital Sagrat Cor un, a l’Hospital Germans Trias i Pujol dos, a l’Hospital de Bellvitge dos, a la Mútua de Terrassa dos i al Centre Fòrum un.


Jovent Independentista » Blog Archive » Curs de parapent. Sisè dia “Entrenúvols”\n« Curs de parapent. Cinquè dia “Entrenúvols”\nLa fi del feudalisme, una aspiració moderna i de ciutat »\nCurs de parapent. Sisè dia “Entrenúvols”\nEl sisè i últim dia de la setmana al curs de Parapent a Entrenúvols comença amb un massa son. Ahir vam visitar l’Observatori del Montsec. Ens va encantar, però vam haver d’anar-hi a la última sessió, i les poques hores de son pesen una mica.\nA les 8:30 ens trobem amb nous companys de curs, l’Anna i en Joan, germans gironins, i un altre noi, que ja han començat en setmanes anteriors. El Joan, però, encara no ha pogut volar sol. Enfilem cap a Coll d’Ares i trobem un vent una mica girat (en part per l’hora), i fem unes quantes inflades tot desitjant que acabi variant.\nCap a les 9:40 es posa bé de sud, i sóc el primer de sortir. Una petit moment de dubte quan tinc la vela a sobre però salvat just a temps, i ja sóc de nou volant sobre la Vall d’Àger! Cap a l’aterratge guiat […]


L ANDORRA (CAT) - INTERLEO S.L.\nL'andorrà(CAT)\tJoaquin Abad\nTamaño: 125x200 mm.\nLa història de com un pastor almerienc es converteix en l’home més ric d’Andorra\nLa història de com un pastor almerienc es converteix en l’home més ric d’Andorra, guiant jueus que fugien dels nazis per la frontera, abandonant-los als Pirineus nevats lligats amb filferros i guardant-se les seves fortunes.\nUn jove pastor d’un poble serrà de la província d’Almeria fuig després d’apunyalar a l’alcalde, un milicià al qual va sorprendre violant a la seva neboda, i es va refugiar a Andorra, on es va unir als pastors que feien de guies als espanyols que creuaven cap a França, fugint de la guerra civil, i després als jueus procedents de França que escapaven de la persecució nazi. Es van fer molt rics a força d’abandonar a alguns adinerats a la neu, lligats amb filferros i descalços, quedant-se els béns que portaven. L’Antonio Lao, amb els anys, es va convertir en l’empresari més important d’Andorra, propietari de les principals concessions de vehicles alemanys, d’hotels i de centres comercials, mentre que altres pastors van passar de ser prestadors a banquers. El 1984, el nebot d’un joier jueu va seguir la pista que va publicar un diari d’Almeria fins que va trobar què va passar amb els seus avantpassats, els quals creia morts a un camp de concentració nazi.\nY la luz llego a andorra


La família Montsant celebra el 10è aniversari - DO Montsant\nDe fet, la celebració del 10è aniversari de la DO Montsant es va concebre com un acte d’agraïment a totes aquelles persones, cellers i institucions, que dia a dia, han fet possible que la DO Montsant creixés, madurés i assolís el grau de reconeixement que té actualment dins del panorama vitivinícola internacional.\nTant Jaume Domènech, com la resta d’autoritats que van fer un parlament durant l’acte –Josep Poblet, president de la Diputació de Tarragona; Anton Ballvé, director dels SSTT del DAAM a Tarragona, i Cèsar López, president del Consell Comarcal-, van fer esment a valors que han definit la DO Montsant al llarg dels seus 10 anys de vida. Valors com l’esforç o l’autenticitat, i conceptes com la tradició, la modernitat, la diversitat, la internacionalització o la vinculació amb el paisatge van ser recurrents al llarg de la celebració.\nEn aquest sentit, un dels moments més especials de l’acte va ser la presentació de les 10 ampolles que l’artista de Falset Marina Capdevila ha pintat per a l’ocasió, i que descriuen de manera ocurrent i desenfadada aquests conceptes que la DO Montsant s’ha fet seus.\nUn altre dels moments importants de l’acte va ser el lliurament d’unes plaques de ceràmica a tots els cellers, plaques que simbolitzen la seva pertinença a la DO Montsant. A banda d’això, també es van entregar unes banderes a tots els ajuntaments de l’àmbit territorial de la DO, amb la petició que les col·loquin en llocs visibles de la seva població.\nL’acte es va cloure amb un aperitiu i amb un tast de vins de la DO. I, sobretot, amb la sensació que el pas dut a terme fa 10 anys, que va possibilitar la creació de Montsant, va ser un encert. Un encert en el que la gran tasca de viticultors i cellers ha estat determinant, i que ha revertit en positiu en aquest territori.\nEstalvi energètic a Falset-Marçà


Grotescament blanca | Taranis\nEl suicidi demografic d’Europa →\n28 Juliol 2008 · 5:08 pm\nDe grotescament blanca, hideously white, titlla a la televisió pública britànica el responsable de la comissió d’igualtat i drets humans de la Gran Bretanya.\nDiu en Trevor Philips que s’hi veuen massa britànics i en general massa nadius europeus. No s’adona que la BBC és grotescament blanca perque Anglaterra és, tal com diu amb tant de menyspreu, grotescament blanca?\nSembla que el problema pel Trevor Philips no és tant la BBC com ho és Anglaterra mateixa. Els anglesos grotescament blancs, fent servir la seva expressió, que hi viuen.\nAfegeix en Trevor Phillips què s’hi veu una mancança de negres i altres ètnies no-europees. En acabat què, en aparèixer, ho fan sempre estereotipades negativament.\nPero el tracte de la BBC envers la noticia sobre com una noia mossega un policia en demanar-li de recollir un got de plàstic que havia llençat al terra, al no esmentar que eren negres tant aquesta noia com la colla de fins 40 persones d’entre 40 i 15 anys que van envoltar i agredir aquest i altres policies enmig de Londres a ple dia, constata que en Trevor Phillips menteix.\nEll parla, tranquilament, d’una Anglaterra i una BBC grotescament blanca. Pero a la BBC i a molts altres mitjans no esmenten que aquests policies van ser agredits per una colla que podria ser anomenada, fent servir la seva expressió, de grotescament negre. No ho fan perque, precisament, en Trevor Phillips s’hi abraonaria a sobre immediata i ferotgement.\nDe què és queixa en Trevor Phillips?\nSobre censures i mentides, sobre el menyspreu als anglesos i altres pobles europeus, així és com en Trevor Phillips i altres immigracionistes diuen defensar la diversitat?\nVal a dir que va ser en Trevor Phillips qui va anunciar entusiastica i oficialment que Birmingham, segona ciutat de la Gran Bretanya, serà la primera gran ciutat europea on els europeus seràn minoritzats per la immigració afroasiatica. Es així com entèn defensar la diversitat? Minoritzant els europeus a la nostra mateixa terra? És aquesta la Europa, el futur, que volem els europeus?\nTagged as Anglaterra, BBC, Birmingham, immigracionisme, Racisme, televisió, Trevor Phillips\nOne response to “Grotescament blanca”\n18 Agost 2008 a les 6:38 am\nSense entrar en els plans que tenen els Trevor Phillips, fixem-nos que aquesta mena de missatges va calant com pluja fina, i la conseqüència és que els pobles occidentals (uns més que altres) interioritzen el plantejament que\na) és just i necessari que les poblacions blanques deixin el tercer món, el descolonitzin, renunciïn a escampar-hi la democràcia i la Bíblia, etc, i alhora que\nb) és just i necessari que els territoris europeus incorporin població extraeuropea i que la incorporin tal com és, sense intentar canviar-la, amb els seus usos, costums, creences, etc.\nAixò no pot ser bo de cap manera.


diumenge, 3 de juliol de 2016 17:38\nSánchez i Díaz (al centre, d'esquena), observant l'actuació\nGran diada castellera de la Festa Major de Gavà\nEls Castellers de Gavà han comptat amb la col·laboració de dues colles convidades\nEl Castellers de Gavà també formen part del paisatge habitual de la Festa Major de Sant Pere des de fa anys. Aquesta colla acostuma a fer importants exhibicions coincidint amb els moments de ciutat més importants, com sens dubte és aquest. Aquest matí s’hi han aplegat uns 80 castellers a la plaça de Josep Tarradellas on, per la seva actuació, han comptat amb la col·laboració de dues colles convidades: els Minyons de l’Arboç i els Bous de La Bisbal del Penedès. Carles Artola, president dels Castellers de Gavà, ens explicava abans de l’actuació que la seva intenció era que la colla “fes una actuació del seu nivell, és a dir de 6, intentarem per exemple 3 de 6, 3 de 6 amb agulla, o 4 de 6”.\nArtola ha comentat també el canvi d’ubicació de l’actuació castellera, que es venia fent a la plaça de Jaume Balmes: “hem canviat d’ubicació principalment perquè aquesta plaça és una mica més recollida que no pas la plaça Balmes, que és molt gran encara per nosaltres, ja arribarà el dia que la podrem omplir”. Segons Artola, la nova ubicació els beneficia més ja que “estem més al centre, aplegarem segurament més gent com espectadors, és un lloc molt transitat i el que ens interessa a nosaltres és que ens vegin, que ens coneguin, i que apreciïn aquesta tradició que és a Gavà des del 1948”.\nL’actuació de les tres colles castelleres ha anat precedida d’una presentació a càrrec de la gavanenca Aurora Batet, que és la primera dona enxaneta de la història. L’actuació ha estat seguida per dotzenes de ciutadans entre els quals no hi ha faltat l’alcaldessa de Gavà, Raquel Sánchez, que ha anat acompanyada del tinent d’alcalde de Benestar, Miquel Àngel Díaz, i del regidor de Cultura, German Barrena.\nEtiquetes: Castellers Festa Major d'estiu Festes i tradicions German Barrena Miquel Àngel Díaz Raquel Sánchez Societat\nDarrera actualització de diumenge, 3 de juliol de 2016 17:46


Neix el moviment #hepCityFree per situar les ciutats com a espai clau d’actuació per eradicar definitivament l’hepatitis C | Notícies | IGTP\nDijous, 13 de febrer de 2020 - Recerca\nEl moviment #hepCityFree s'ha presentat aquesta setmana a Madrid amb la veu dels set professionals que en formen el Comitè d'Experts, entre els quals hi ha la Dra. Elisa Martró, líder del Grup de Recerca de Virologia Clínica i Noves Eines Diagnòstiques a l'IGTP, al Servei de Microbiologia de l'Hospital Germans Trias. Des de l'any 2015, el grup de la Dra. Matró treballa per simplificar el diagnòstic de l'hepatitis C desenvolupant i validant un assaig per a la detecció de l'ARN del virus a partir d'unes gotes de sang seca i proves point-of-care, amb l'objectiu de millorar l'accés al diagnòstic de l'hepatitis C en els grups vulnerables, i de caracteritzar l'epidèmia del VHC a Catalunya. Per la seva experiència, la Dra. Matró també és membre del comitè d'elaboració del Pla de Prevenció i control de l'Hepatitis C a Catalunya.\nL'hepatitis C es tracta i es cura. Els darrers 4 anys s'ha tractat fins a 130.000 pacients a Espanya, amb nous medicaments, que han superat la malaltia amb èxit. Però per eradicar-la definitivament cal que els tractaments arribin a totes aquelles persones virèmiques (unes 35.000 a l'estat), a les que podrien estar infectades pel VHC i no saber-ho (unes 22.500 a tot Espanya), a més de totes aquelles que estan diagnosticades però, per un motiu o un altre, no es tracten. Per això el moviment #hepCityFree, nascut en el context de la AEHVE (Aliança per a l'Eliminació de les Hepatitis Víriques a Espanya) i aposta per fixar el focus a les grans ciutats a nivell estatal, per establir aliances en aquests darrers passos de la cursa contra la malaltia.\nEn aquest context, i d'acord amb els objectius de la OMS d'arribar a l'eliminació l'any 2023, el moviment proposa noves estratègies. Les ciutats són clau per l'alta densitat de població i per la concentració del risc en barris i zones de les àrees metropolitanes, on seria clau actuar per l'eliminació i micro-eliminació de la malaltia. Ho sap bé la Dra. Martró, que ha orientat la seva línia de recerca a com arribar en aquests col·lectius més vulnerables i facilitar el diagnòstic del VHC, per eliminar-lo. "Seria molt valuós que les ciutats posessin a disposició de l'administració sanitària autonòmica els seus centres de serveis socials, d'atenció als immigrants, persones sense llar, etc. i que es poguessin convertir en dispositius assistencials per al diagnòstic ràpid de la infecció pel virus de l'hepatitis C en els col·lectius més vulnerables", explica Martró. El fet de disposar d'eines que facilitin el diagnòstic, en la línia de treball del grup de Martró, suposa un aliat en aquest objectiu.\nL'aliança municipal, de les grans ciutats en especial, és també clau en matèria de prevenció i cultura de la prevenció. Accions com aportar coneixement als col·lectius més vulnerables, però també incidir en el VHC en el control de condicions d'higiene i sanitat d'establiments de tatuatges, micropigmentacions, etc. Les ciutats també poden col·laborar en la recollida d'indicadors i en compatir experiències, "treballant com una xarxa de ciutats implicades en un objectiu comú", com resumeix el Dr. García-Samaniego, coordinador de la AEHVE.


Com reduir D per ampliar la unitat C endavant Windows 10 sense pèrdua de dades?\nCom reduir D per ampliar la unitat C endavant Windows 10\nAquest article presenta com reduir D per ampliar la unitat C Windows 10 (32 i 64 bits). Arrossegueu i deixeu anar per expandir la unitat C reduint la partició D o E sense perdre dades.\nNo es pot reduir D per estendre la unitat C endins Windows DM 10\nCom reduir d i expandir la partició C endavant Windows 10\nCom moure D per ampliar la partició C\nde Windows Vista, Microsoft va afegir avançat Volum retràctil Amplia el volum funció de Eina de gestió del disc. Quan La unitat C està plenaAlgunes persones intenten estendre-ho també amb aquest nadiu, pensant que aquest problema es pot solucionar sense reinstal·lar el sistema operatiu. Però no poden fer-ho a causa de les limitacions inherents.\nWindows 10 van heretar aquestes dues funcions sense cap millora, per la qual cosa molta gent respon que no poden reduir D i expandir la unitat C via Windows 10 Gestió del disc, ja que sempre s'obté una visió intensiva del volum.\nPer què no es pot estendre la unitat C reduint D?\nSi heu intentat reduir una partició, trobareu que l’única opció que podeu fer és trobar una quantitat, llavors Retractar el volum disminuirà aquesta partició i produirà espai no assignat al seu costat dret. No hi ha cap opció per produir al costat esquerre.\nUna altra característica d'Extendre volum només pot ampliar la partició amb contigus Espai no assignat dret costat. Per tant, després d’haver reduït D, Extensió de volum es pot treballar per a D, no es poden utilitzar totes les altres particions.\nEn aquesta situació, necessita professional partition editor programari a moure Espai no assignat del costat dret de D a l’esquerra.\nSi no heu reduït D endins Windows 10 Gestió de disc, amb què podeu reduir D NIUBI Partition Editor i produïu directament l'espai no assignat a l'esquerra.\nPer realitzar aquesta tasca, només necessiteu dos passos per arrossegar i deixar anar al mapa del disc. descarregar i instal·lar NIUBI Partition Editor, apareixerà la finestra principal amb paràmetres detallats de partició de disc i operacions disponibles.\nPas 1 Reduir la partició D i generar un espai no assignat al costat esquerre.\nPas 2 Amplieu la unitat C amb aquest espai no assignat.\nUnitat de clic dret C i selecciona "Resize/Move Volume"torna a arrossegar dret voreja cap a la dreta a la finestra emergent.\nAquest programari està dissenyat per funcionar en mode virtual primer, la partició de disc real no es modificarà fins fer clic Apply per confirmar. Abans d’això, podeu previsualitzar, desfer i refer les operacions pendents.\nCom moure la partició D per estendre C\nSi voleu obtenir espai lliure del volum E adjacent, feu clic amb el botó dret i seguiu el pas 1 per reduir-lo i generar un espai no assignat al seu costat esquerre. Aleshores, haureu de moure la partició D abans d’estendre la unitat C:\nClic dret D i selecciona "Resize/Move Volume", arrossega posició mitjana cap a la dreta a la finestra emergent\nA continuació, seguiu el pas 2 anterior per ampliar la unitat C.\nSi heu reduït la partició D amb Gestió del disc, utilitzeu el mateix mètode per intercanviar la posició de D i l'espai no assignat.\nTant la reducció com el volum extensiu tenen limitacions greus, de manera que no són la millor eina per ajudar a redimensionar la partició de disc. Per reduir D i ampliar la unitat de C endavant Windows 10 (32 i 64 bits), NIUBI Partition Editor et pot ajudar fàcilment. A més de reduir, moure i ampliar particions, també us ajuda a copiar, convertir, desfragmentar, esborrar, comprovar, escanejar, ocultar partició, etc.


Lloguer Autocars Barcelona. Autocars i Minibusos - BUSPLUS\nLLOGUER D'AUTOCARS A BARCELONA\nEl Lloguer d’un Autocar Fàcil\nLi oferim el nostre servei de lloguer autocar Barcelona com a solució al seu problema de mobilitat col·lectiva.\nDisposem d’una àmplia flota d’autocars d’última generació amb la qual podem cobrir totes les seves necessitats.\nTots ells van equipats amb aire condicionat i calefacció i sistema de renovació d’aire. Disposen de doble vidre per a un millor aïllament tèrmic i acústic.\nEl lloguer d’un minibús és l’opció perfecta per viatjar amb la família o amics en un mateix vehicle.\nLa seva reduïda grandària el fa perfecte per a poder visitar llocs especials que amb un autocar seria impossible.\nAquest servei inclou conductor, cosa que el fa ideal perquè ningú hagi de conduir i tots puguin gaudir del viatge.\nEl millor servei de transport escolar en autocar o minibús per als trasllats dels alumnes a l’escola o institut.\nTambé ens encarreguem de el transport per portar-los a les piscines i activitats extraescolars, així com excursions i viatges de fi de curs.\nTots els nostres autocars i minibusos compleixen amb les normatives de seguretat.\nBUS PLUS posa la seva disposició el nostre servei de lloguer d’autocars a Barcelona per a Casaments i celebracions familiars.\nTots els seus convidats també seran protagonistes en el seu gran dia, viatjaran amb els nostres autocars i minibusos a tot confort.\nTrasllats Aeroport i Port\nAsseguri amb el lloguer autocars Barcelona del millor servei de transfers i trasllats aeroport a Barcelona.\nGestionem els trasllats aeroport en autocar o minibús des de l’aeroport, port o estació de tren al seu destí, i li garanteix un trasllat ràpid, segur i confortable.\nTambé li gestionem el trasllat des del seu hotel o lloc que ens indiqui per portar de tornada a l’aeroport, port o estació de tren.\nLi oferim el més complet servei de lloguer autocars Barcelonaper a congressos i esdeveniments de tota mena.\nConeixem la ubicació dels principals recintes, li oferim un guia de recorregut amb servei de traducció, i suport en tot el que necessiti.\nGestionem la logística de conferenciants i assistents des dels seus hotels fins als recintes firals i de tornada als seus hotels.\nA BUS PLUS li oferim un assessorament personalitzat en el disseny d’itineraris, parades i horaris de les rutes.\nExcursions en Autobús\nEl seu club o associació ha pensat en fer una sortida, les nostres excursions en autocar poden ser una bona solució.\nLi portem a la destinació que ens indiqui: platja, muntanya, poble amb encant, etc., nosaltres ens encarreguem de tot, i vostès de gaudir.\nGestionem la logística de l’excursió, transport, restaurants, entrades a museus i tot allò que desitgi fer durant la excursió en autocar.\nEls agradaria veure els llocs més emblemàtics de la ciutat? La millor opció és el nostre bus turístic Barcelona\nGaudiu dels monuments i edificis més emblemàtics amb la comoditat de no haver de conduir, assegurant les millors vistes.\nEl bus turístic Barcelona BUS PLUS disposa de diverses rutes per la ciutat amb diverses parades que li permetran conèixer la ciutat d’una manera còmode i entretinguda\nLloguer d’Autobusos Professional\nHi ha moltes empreses de lloguer d’autobusos a Barcelona degut a la seva gran oferta cultural i d’oci.\nBUS PLUS es caracteritza per tenir una àmplia experiència en el transport de persones per a diferents llocs de la ciutat.\nAquesta llarga experiència i el saber fer bé la nostra feina ens ha conferit la confiança de centenars de clients satisfets, que al final s’han convertit en els nostres amics.\nDes de BUS PLUS, autocars a Barcelona, volem oferir la nostra àmplia experiència i especialització dels nostres professionals en el sector del .


El Reial Madrid torna a ensopegar al Bernabéu, amb el Llevant (1-1) - Esport3 - TV3 i Catalunya Ràdio\nEl Reial Madrid torna a ensopegar al Bernabéu, amb el Llevant (1-1)\nEl Llevant ha obert la llauna amb un gol d'Ivi. Els de Zinedine Zidane, tot i que han aconseguit empatar el matx abans de la mitja part, no han pogut sumar els tres punts a casa\nMeritxell Carles i Artime 09/09/2017 - 15.27\nUn Reial Madrid ple de canvis ha ensopegat al Santiago Bernabéu amb un Llevant que ha sabut aguantar l'empat fins al final (1-1). El Madrid encadena, després de l'empat de la jornada amb el València, dos empats consecutius a la Lliga, cosa que no passava des del mes de setembre del 2016.\nZidane ha apostat per una rotació massiva pel seu partit al Santiago Bernabéu amb les novetats de Kiko Casilla, Theo Hernández, Lucas Vázquez i Marcos Llorente, i el brasiler Marcelo jugant d'extrem.\nEl Llevant ha sorprès el conjunt de Zidane a la primera part amb un gol en el minut 12. Iván López serveix de banda, la defensa del Madrid no se n'adona i Ivi obre el marcador davant l'estupefacció de Casilla i Carvajal.\nNo tot han estat flors i violes per al conjunt visitant i és que el Llevant ha hagut de fer un canvi forçat en el minut 20, després de la lesió d'Ivan López, que ha estat substituït per Pedro López. El Madrid ha tingut la mateixa sort, en aquest cas amb la lesió de Benzema, que ha estat substituït per Bale en el minut 28.\nEl Madrid, però, com era d'esperar, ha fet l'empat abans del descans. En el minut 37, Lucas Vázquez ha pujat l'1-1 en el marcador després d'un servei de córner de Kroos, que Ramos toca amb el cap, Raül la rebutja, però Lucas l'engalta per posar-la dins de la porteria del Llevant.\nA la represa, Bale ha tingut el gol de la victòria a tocar, que ha rematat de cap davant del porter del Llevant. La rematada, però, ha anat fora. Encara hi ha hagut temps per una expulsió, la de Marcelo, amb vermella directa, per un cop de peu a l'esquena de Lerma.\nEl Madrid ha tornat a tenir la victòria a tocar en el temps afegit, però la rosca de Toni Kroos ha topat amb el pal. I així ha acabat el matx amb un Madrid que només ha pogut sumar un punt a casa.\nResum del R. Madrid, 1 - Llevant, 1


Programada una segona sessió a l'Echegaray de 'Les "mamàs" belgues' - VilaWeb\nOntinyent recupera un tros de memòria de la barbàrie\tOntinyent recupera un tros de memòria de la barbàrie\nConvoquen actes de reivindicació en l’aniversari de la 2a república espanyola\tConvoquen actes de reivindicació en l’aniversari de la 2a república espanyola\nLa inauguració del refugi del Regall obre divendres la setmana de la Memòria Democràtica\tLa inauguració del refugi del Regall obre divendres la setmana de la Memòria Democràtica\nProgramada una segona sessió a l’Echegaray de ‘Les “mamàs” belgues’\nEs projectarà també dijous, a les 20.30, vista la gran espectació creada per l'estrena del documentari\nL’estrena del documentari ‘Les “mamàs” belgues’ programada per aquest dijous dia 14, a les 19.00 al Teatre Echegaray d’Ontinyent, tindrà una segona sessió a les 20.30. Aquesta segona projecció s’ha afegit vista l’expectació creada al voltant de la pel·lícula que explica l’experiència viscuda per les infermeres de diversos països europeus que van atendre com a voluntàries l’Hospital Militar Internacional d’Ontinyent durant la guerra de 1936-1939.\nEl film es basa en les investigacions realitzades pel professor Joan J. Torró, a més del periodista belga Sven Tuytens i del professor Rudi Van Doorslaer, director del Centre d’Estudis sobre la Guerra i les Societats Contemporànies (CEGESOMA). El documentari mostra la història d’aquestes dones mogudes sobretot per la solidaritat amb la república espanyola i per contribuir a la lluita contra el feixisme. Per a Joan J. Torró, aquestes dones representaven ‘la dona moderna, que trenca el model tradicional que tan profundament havia calat en la societat espanyola. Trenquen amb la imatge de dones vestides de negre, circumscrita a l’esfera domèstica i sense la possibilitat de la seua participació en la vida pública en aquells esdeveniments i pren decisions que afectaven tota la col·lectivitat’.


Romeva: ‘No som la llista de ningú en particular, som la llista del sí’\tRomeva: ‘No som la llista de ningú en particular, som la llista del sí’\nRomeva subratlla que ‘l’adversari’ no és la CUP ni Sí que es Pot, sinó qui no vol que Catalunya voti\nEl cap de llista de la candidatura conjunta independentista, Raül Romeva, ha dit que l’adversari electoral no era la CUP ni la candidatura d’ICV-EUiA-Podem, sinó els qui no volen que Catalunya pugui decidir el seu futur. En declaracions radiofòniques, ha apuntat que tenen ‘complicitat total’ amb els qui defensen el dret de decidir tot i no ser independentistes. ‘Si mai hem de fer una ratlla, és entre els qui volen votar i els qui no. Hem de ser molt taxatius i en això seré molt clar’, ha dit. Romeva ha assegurat que ell no havia buscat aquesta nova situació, i ha recordat que seria el cap de cartell d’una candidatura que no és cap partit.\nRomeva, que ha reconegut que en uns altres moments ell ha vist alternatives possibles a l’estat espanyol que ara no veu, he explicat que havia decidit de fer el pas perquè es conscient que ‘el cost de fer una cosa és alt, però el cost de no fer-la és encara més alt’.\nHa dit que comparteix moltes coses amb la CUP, amb Catalunya Sí que es Pot i fins i tot amb el PSC. Al seu parer, ‘de coincidències, n’hi ha moltes’, perquè, tot i que hi hagi ‘matisos’, hi ha la ‘percepció que l’statu quo no és sostenible i que cal afrontar un canvi’.\nLa candidatura independentista encapçalada per Raül Romeva, Carme Forcadell i Muriel Casals es presentarà segurament dilluns al vespre al Parlament de Catalunya. N’informa el diari Ara, que avança que s’hi signarà i s’hi presentarà en societat el pacte per la llista unitària tancat per CDC i ERC amb l’ANC, Òmnium i l’AMI.


El Museu del Cinema exposa una pintura sobre vidre del segle XVIII precursora del 3D de la qual només n'hi ha 120 al món - Empordà\nEl Museu del Cinema exposa una pintura sobre vidre del segle XVIII precursora del 3D de la qual només n'hi ha 120 al món\nRepresenta una imatge hivernal dels Països Baixos, és d'autor desconegut i ara se n'ha acabat la restauració\nACN 08.04.2021 | 17:20\nEl Museu del Cinema de Girona ha incorporat a l'exposició permanent una pintura sobre vidre del segle XVIII precursora del 3D. Representa una imatge hivernal dels Països Baixos i és d'autor desconegut. La tècnica pictòrica amb què es va fer, de la qual les obres en prenen el nom, es coneix com a diafanorama. Superposant diferents vidres –generalment, tres- s'aconseguia recrear una imatge tridimensional. La conservadora del museu, Montse Puigdevall, en destaca la "raresa i singularitat" perquè a tot el món només es conserven 120 diafanorames. El de Girona es pot veure a l'àmbit dedicat al precinema, en concret a la càmera obscura i la caixa òptica, que també s'amplia amb dinou vistes òptiques translúcides que s'han restaurat ara fa poc.\nAny rere any, aprofitant l'efemèride–va obrir portes el 8 d'abril del 1988- el Museu del Cinema ha anat modificant l'exposició permanent. Ara, coincidint amb el 23è aniversari, s'ha canviat part de l'àmbit del precinema. En concret, el que es dedica a la càmera obscura i a la caixa d'òptica, i al seu ús al llarg del segle XVIII i primera meitat del XIX.\nDescobreixen per què els goril·les es colpegen el pit.\nLa prova pilot Obrir Girona, a l'espera de l'evolució dels contagis de Setmana Santa .\nMor la divulgadora gastronòmica Eliane Thibault Comelade als 93 anys.\nAquí, el museu ha incorporat una nova vitrina, titulada 'A la recerca de la tercera dimensió'. La formen una caixa òptica on s'hi pot veure la imatge d'un naufragi, una vista en perspectiva desplegable de la catedral de Notre Dame de París (feta amb paper) i el diafanorama que representa una escena hivernal dels Països Baixos (i on s'hi pot veure gent patinant sobre gel).\nEl Museu del Cinema el va adquirir fa dos anys i ara, un cop restaurat, s'exposa per primer cop. Forma part d'una tècnica pictòrica que, precisament, es va popularitzar als Països Baixos a partir de mitjans del segle XVIII, i que més enllà de la perspectiva, intentava representar la profunditat i la tridimensionalitat.\nAllò que es feia era sobreposar diferents vidres –generalment, tres- que acabaven representant una sola imatge. Al primer vidre, s'hi pintava allò més proper; al segon, el que es veu a mitja distància, a l'últim, l'horitzó. Quan s'il·luminaven per darrere, es veia una imatge amb sensació de profunditat.\nEls diafanorames són clars antecedents de la fotografia estereoscòpica, que va començar a fer-se molt popular a mitjans del segle XIX. Potser perquè van durar pocs anys, això explica que actualment només es conservin 120 diafanorames arreu del món (la majoria, al Rijksmuseum d'Amsterdam). I d'aquí, la importància del que ara s'incorpora a l'exposició permanent del Museu del Cinema.\nTot i que no se'n coneix l'autor, la imatge que apareix al diafanorama es vincula a l'artista holandès Andries Vermeulen (o al seu taller). "Era un pintor especialitzat amb paisatges hivernals holandesos i patinadors", concreta la conservadora del Museu del Cinema. Es creu que data del 1780 i, a diferència de molts altres –en què la pintura és a l'oli- en aquest cas s'ha fet servir la tècnica del tremp.\nMontse Puigdevall destaca la "raresa i singularitat" del diafanorama. També, tenint en compte que és un objecte molt poc present en les col·leccions del precinema. I aquí, la conservadora en posa en valor la tècnica "com a precursora del 3D, intentant aconseguir la tridimensionalitat a través d'una imatge pintada en diferents plans".\nA més, Puigdevall també explica que els diafanorames van ser un dels elements que van inspirar Salvador Dalí. El geni empordanès, de fet, va utilitzar aquesta tècnica en diverses obres, com Babaouo (1932) que es conserva al Teatre-Museu de Figueres i que va concebre "com a objecte publicitari" d'una pel·lícula surrealista que no es va arribar a filmar.\nCàmera obscura i vistes òptiques\nA més de la nova vitrina, l'àmbit del precinema dedicat a la càmera obscura i la caixa d'òptica també compta amb noves incorporacions. Entre d'altres, s'ha recreat una càmera obscura perquè el visitant pugui veure com els artistes del segle XVIII la feien servir per dibuixar les seves obres. En aquest cas, la imatge que s'hi projecta –i que es convida a dibuixar- és la de la façana de la Catedral de Girona.\nPer últim, en una altra vitrina s'hi exposen dinou vistes òptiques translúcides de les col·leccions del Museu del Cinema. Totes s'han restaurat recentment. Onze de les vistes formen part de la sèrie 'Viaje óptico por España', publicada el 1846, i l'autor de les quals és el pintor Onofre Alsamora. Aquestes litografies, així com la caixa d'òptica per visualitzar-les, es comercialitzaven per entregues i costaven cinc rals.\nGairebé totes representen llocs emblemàtics de Barcelona (com la Catedral, el Liceu o l'església del Pi). Les altres nou vistes òptiques, probablement d'origen francès, estaven pensades per a espectacles públics. Representen vistes translúcides de ciutats italianes (Florència, Venècia), de diversos indrets de París i d'altres llocs no identificats.\nPintura sobre vidre


L'Hospital recupera maternitat i ja té menys de 100 ingressats | ARA Multimèdia\nLlit habilitat a la zona de rehabilitració de l'Hospital.\nL'Hospital ja ha buidat de pacients les sales habilitades d'emergència, com la cafeteria i rehabilitació, però es mantenen els llits per si de cas. També continua el degoteig de morts, i des de CCOO demanen col·laboració de les funeràries.\nEn tan sols una setmana s'ha aconseguit reduir la pressió a l'Hospital de manera notable, i passem de 151 ingressats per coronavirus a 88. Això sí, la pressió en l'UCI continua amb 14 ingressats i el despertar de quiròfan ocupat per pacients de cures intensives.\nLa delegada de Sanitat del sindicat Comissions Obreres, Lupe Pavón, ha oferit dades sobre la situació actual a l'Hospital Verge dels Lliris, on aquest 9 de febrer hi ha 88 persones ingressades per coronavirus. És un important descens en una setmana, ja que el passat 3 de febrer teníem 150 ingressats; i lluny del punt màxim de saturació a finals de gener, quan hi havia més de 220 persones ingressades.\nAquest descens ha permés a l'Hospital recuperar totalment l'atenció de maternitat, i la previsió és recuperar a poc a poc la resta de serveis, tot i que Pavón assegura que s'està sent "molt caut en aquests moments". Per exemple, les zones de cafeteria i rehabilitació, on s'habilitaren llits en el moment de més pressió, ja no tenen pacients i s'han tancat. Però no s'han desmuntat els llits ni retirat res per si encara patim un altre increment d'incidència.\nEl que no es pot recuperar de moment són les operacions, perquè la zona de despertar continua ocupada pels llits que s'han habilitat per incrementar la capacitat de l'UCI. Recordem que l'Hospital Verge dels Lliris compta en situacions normals amb una UCI de 10 llits, que s'ha ampliat amb la zona de despertar. I actualment hi ha ingressades en cures intensives 14 persones per COVID i altres 2 d'altres patologies. És la xifra que encara no hem aconseguit reduir a les comarques, així com a la resta de la Comunitat Valenciana on també es pateix certa pressió a l'UCI.\nLupe Pavón també ha fet una crida a les funeràries per a rebre ajuda a l'hora de retirar els morts. Explica Pavón que en principi, els morts per COVID no van a la morgue sinó que es traslladen directament al tanatori. La funerària va a arreplegar el cos a l'Hospital però no entra per ell, i des dels sindicats han demanat a les funeràries que sí que entren i retiren el cos de la mateixa habitació, per tal d'ajudar al personal sanitari que està desbordat. De les dos funeràries alcoianes, Pavón explica que una, Sant Jordi, col·labora sense problemes, però que l'altra, Servisa, es nega. Des del sindicat reconeixen que el protocol no els obliga a fer aquest treball d'arreplegada del cos en la mateixa habitació, però reiteren la necessitat de col·laboració perquè, asseguren, es generen dolentes situacions quan un cos està hores en una habitació fins que algú el pot retirar.


Bocairent, tradició musical des de la Serra de Mariola – Les Bandes de Música\nEl municipi de Bocairent, enclavat en plena Serra de Mariola, és un d’aquells municipis la tradició musical i bandística es remunta a segles enrere. I és que ja en el segle XVII, hi havia un grup de ministrils que actuava en les festes cíviques i religioses del municipi, i la parròquia comptava amb mestre de capella i un organista, una figura que també estava present al convent dels Franciscans i al de les Agustines Calçades.\nEsta tradició musical tan arrelada a la societat de l’època va tenir continuïtat durant el segle XIX, quan al municipi convivien dues bandes de música: ‘La Vella’, l’existència de la qual ja està documentada en l’any 1843, i ‘La Nova’, que es va fundar l’any 1857. Les dues bandes s’encarregaven de posar les notes musicals a Bocairent i de portar-les també per tot el territori valencià amb grans èxits, ja que la Nova de Bocairent guanyà el Certamen d’Alcoi en 1890 i un any després el de la Fira de Juliol. La propera convivència de les dues formacions va acabar provocant que l’any 1924 es fusionaren per a donar pas a l’actual Unió Musical de Bocairent, una formació que ha tingut un gran recorregut per tot el territori valencià i que a més li ha valgut nombrosos guardons.\nEsta extensa tradició musical fa que el municipi visca la música“de forma apassionada”, segons explica l’alcalde Josep Vicent Ferre, que remarca que eixa estima per la música de segles enrere perdura encara entre els veïns. De fet, hui Bocairent torna a comptar amb dues societats musicals, una fita remarcable en un municipi de menys de 5.000 habitants. I és que l’any 1995, uns quants músics de la localitat van posar en marxa amb molta il·lusió la Societat Musical la Vila de Bocairent, una entitat que ja participa activament en diferents iniciatives i que s’ha consolidat en la vida cultural i social.\nPerò a Bocairent hi ha també vida musical més enllà de les bandes. El grup de dolçainers i tabaleters ‘L’Aljub’, la Coral de Bocairent, o el grup de Danses ‘Cardaors’, són algunes de les associacions que dinamitzen la vida cultural de la vila, alhora que contribueixen també a vertebrar la convivència entre els veïns i veïnes. El propi alcalde remarca el “paper fonamental” que juguen en l’ensenyament musical dels més joves, una tasca que contribueix a mantenir viva la tradició musical de Bocairent\nSense cap dubte, la passió dels veïns per la música atén a diversos motius, però bona part de la culpa és de les agrupacions musicals, que a més de les seues actuacions pròpies i de les activitats organitzades per elles, participen de manera plena en l’activitat cultural de Bocairent: concerts, música a la fresca, o passacarrers, són alguns dels exemples. Una de les cites principals, no obstant, és la dels Moros i Cristians de Bocairent, una festa que ha anat creixent en els últims anys i que sempre ha estat lligada a la música. De fet, el prop Josep Vicent Ferre, explica que “el moment en què apareix ‘la Nova’ i es consolida ‘la Vella’, en el segle XIX, coincideix amb la creació de les comparses i l’establiment de l’estructura moderna dels Moros i Cristians en el nostre poble. Des de llavors no es pot entendre el fet fester sense la música”.\nAmb tot, si alguna cosa queda clara és que l’extensa tradició musical de Bocairent és un fet cultural que cal mantenir, tot i que, segons l’alcalde, per tal que les bandes de música es reconeguen com a un bé cultural propi digne de protecció, caldrà “dur endavant iniciatives de difusió, d’organització d’esdeveniments singulars, etc., que actuen com a reclam per al turisme tant nacional com internacional”. De moment, l’Ajuntament de Bocairent ja ha fet passos en aquesta direcció, i a més de la seua ajuda i col·laboració amb les dues bandes de música del municipi, ha acollit, entre altres iniciatives, l’Aplec de Dolçainers i Tabaleters del País Valencià, els Aplecs de Danses de la Vall d’Albaida i de la Mariola, o la Trobada de Bandes de Música de la Vall d’Albaida, unes cites que contribueixen a fer visible el ric patrimoni musical dels pobles valencians.\nMúsics de Bocairent per a la història\nL’extensa cultura musical que segueix viva en este municipi de la Vall d’Albaida està vinculada directament a la passió que sempre han mostrat els seus veïns per este art. Una passió que ha acabat per donar a la llum alguns compositors i músics que han assolit un merescut reconeixement. Un dels més aclamats és Manuel Jornet Serrano, autor de la marxa mora ‘Bocairente en fiestas’, composada en 1950 i una de les més estimades pels veïns del municipi, i que va ser director de la “Unió Musical” en la dècada dels 50. Manuel Jornet, que ens va deixar en 2013, ha sigut una figura molt important per a la cultura de Bocairent i per a la difusió de la música local.


El campió supera ronda als penals | Esport Andreuenc\nHa reaccionat posteriorment el quadre emporadanès. Primer, Llamas ha salvat un xut en molt bona posició de Ferron i, més tard, després d’una pilota perduda per Noguera, ha estat Noguera qui ha evitat el gol a rematada de Piany. L’intercanvi de cops ha continuat fins al descans, amb dues opcions de Felipe ben aturades per Aroca i amb Segova salvant també els mobles a xuts d’Èric Pimentel.\nSant Andreu (0): Segovia, Llamas, Carroza (Oumar, 28’), Noguera, Juanan, Alcover, Guillem (Franco, 83’), Solina (Jaume, 59’), Felipe (Rivera, 74’), Josu i Elhadji (Laro, 46’).\nPeralada (0): Aroca, Carles Puig, Romero, Canal (Bergé, 66’), Guillem (Pol Blay, 46’), Iván (Dembo, 79’), Ritxi (Cunill, 59’), Vilanova, Piany (Arnau, 46’), Ferron i Pimentel (Caball, 87’).\nÀrbitre: Sánchez Rico. T.G.: Noguera, Jaume, Josu / Canal i Aroca.\nAbans del duel, s’ha celebrat la presentació del Sant Andreu 2019-20, una plantilla que, però, encara té peces per ser completada, tal com ha afirmat el president, Manuel Camino. Mandatari, cos tècnic i jugadors han refermat que l’objectiu de l’equip és ambiciós: disputar la promoció i aconseguir el retorn a Segona B.\nCamino, de fet, ha deixat clar que el club es marca el repte “d’ascendir als terrenys de joc, on ha de ser”, en una velada referència a la forma com l’Andorra ha comprat la plaça del Reus. També ha avançat la voluntat de “ser molt curosos” amb les peces que falten per incorporar a la plantilla perquè “hem d’encertar”.\nEtiquetes: CF PeraldaCopa CatalunyaUE Sant Andreu


Chambres d'Hôtes Pelissery Saint-Vincent-de-Lamontjoie França - Ofertes d'hotels amb els MILLORS DESCOMPTES EN LÍNIA\nLieu dit Pelissery, Saint-Vincent-de-Lamontjoie, Saint-Vincent-de-Lamontjoie, França, 47310 - Veure al mapa\nConvenientment situat a Saint-Vincent-de-Lamontjoie, Chambres d'Hôtes Pelissery és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nChambres d'Hôtes Pelissery també ofereix moltes instal.lacions per enriquir la seva estada a Saint-Vincent-de-Lamontjoie. Els clients de l'hotel poden gaudir de instal.lacions per a minusvàl.lids, habitació familiar, instal.lacions de barbacoa, biblioteca, cuina compartida.\nGaudiu de les comoditats d'alta gama com ara aire condicionat, calefacció, escriptori, plat de dutxa, assecador de cabell per tal de relaxar-vos després d'un cansat dia. L'hotel ofereix moltes oportunitats d'oci úniques, com piscina exterior, massatge, parc infantil, billar, ping pong. Si buscau un allotjament còmode i adequat a Saint-Vincent-de-Lamontjoie, faci de Chambres d'Hôtes Pelissery la vostra llar.\nCal que informeu el Chambres d'Hôtes Pelissery de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (27) Parelles (9) Viatgers en solitari (5) Famílies amb infants petits (8) Famílies amb infants grans (2) Grups (3)\nAllotjaments a Saint-Vincent-de-Lamontjoie


L’ONCE convida als estudiants a diferenciar entre l’ús i l’addicció a les noves tecnologies - ONCE Noticias de Catalunya\nL'ONCE convida a estudiants i docents de tots els centres educatius a fer un ús responsable de les noves tecnologies que, en aquests mesos de lluita contra el Coronavirus, s'han revelat com a eines valuoses i extraordinàries per apropar-nos a familiars i amics, continuar estudiant i treballant, accedir a l'oci i mantenir l'economia.\nPerò també els anima a detectar els riscos de l'ús abusiu i descontrolat de la tecnologia i, sota l'original lema “ConexiON, AdicciOFF. Això no és un joc”, posa en marxa el 37 concurs escolar del Grup Social ONCE, un programa de sensibilització educativa que pretén treballar a l'aula de manera activa valors com la solidaritat i el pensament crític, l'important paper de l'alumnat, i el treball col·laboratiu per aconseguir la igualtat d'oportunitats per a tothom.\nCada any, més de 2.000 professors i 150.000 estudiants treballen a l'aula i també de forma virtual sobre qüestions que tenen a veure amb el seu entorn social més proper amb el Concurs ONCE que, en aquesta edició, vol traslladar el missatge que la tecnologia és la nostra aliada sempre que fem un ús responsable de la mateixa i no un abús que pot comportar riscos i conseqüències no desitjades.\nPer aquest motiu, el repte d'aquest any consisteix a crear una campanya publicitària de sensibilització amb un missatge capaç d'inspirar a tota la societat. En el 37 concurs escolar del Grup Social ONCE poden participar tots els escolars dels centres educatius públics, concertats i privats, des de Primària fins a Batxillerat, a més d'Educació Especial i Formació Professional.\nConexiON – AdicciOFF\nLa participació es realitzarà per aules completes (una feina-una aula) dirigides per un docent. Els estudiants de Primària i Educació Especial (Categories A, B i E) hauran de fer una falca de ràdio d'un minut, com a màxim, capaç de transmetre un missatge sobre el bon ús de la tecnologia per part dels menors. Haurà d'anar titulada i, per facilitar l'accessibilitat a la feina, incorporarà un document amb el text utilitzat.\nCada grup o aula haurà de pujar a la pàgina web del concurs (www.concursoescolaronce.es) el seu treball. Els directors o professors de tots els centres educatius que desitgen participar en el concurs i accedir als materials educatius, podran fer-ho a través del propi web o per via telefònica al número gratuït 900 808 111, sent la data límit de recepció de participacions el 5 de febrer de 2021.


Colate fuig als Estats Units en plena crisi del coronavirus\nCola es refugia als Estats Units Telecinco\nColate ha entrat en directe a ‘Sálvame’ per explicar com ha anat la seva fugida als Estats Units. L’ex de Paulina Rubio s’ha vist obligat a precipitar el viatge davant l’anunci de Donald Trump, que decidia prohibir els vols que connectin Europa amb el seu país per la crisi del coronavirus.\nEl fill en comú de Colate i Paulina viu a Miami, per la qual cosa l’empresari ha volgut traslladar-se fins allà de manera urgent per fugir, a més a més, dels múltiples contagis de Madrid. Explica que ha avançat el vol per poder entrar al país abans que entrin en vigor les restriccions.\n“Estic molt bé, content d’haver arribat. Vaig avançar el meu vol perquè em temia que això anava a passar. Estava a Espanya, vaig volar ahir i, per sort, sóc a casa. Em quedaré aquí per si de cas, però de moment no tinc símptomes. El vol anava amb menys gent que de costum. L’única diferència és que a l’altra part hi havia gent amb mascaretes“, comenta.\nColate explica la seva situació a ‘Sálvame’ / Telecinco\nAfegeix que de moment només ha sortit per anar al supermercat: “M’ha cridat l’atenció que tot el paper higiènic i els productes desinfectants també estan esgotats aquí. Hi havia gent amb carros plens de menjar. La gent ja s’està preparant per a una hipotètica quarantena a casa”. Una situació complicada que afecta també als famosos.


Premis i reconeixements - Universitat Oberta de Catalunya (UOC)\nDes del premi Bangemann Challenge de la Unió Europea a la millor iniciativa europea en ensenyament a distància, atorgat a la UOC el 1997, fins al premi d'excel·lència institucional, concedit el 2016 per la Xarxa Europea d'Aprenentatge Virtual i a Distància (EDEN), són nombrosos els guardons que la Universitat ha aconseguit des que va començar l’activitat, el curs 1995-1996.\nEn són una bona mostra els que destaquem a continuació.\nLlista completa de premis\nExcel·lència en e-learning Veure'ls tots\nPremi EDEN d'excel·lència institucional (2016)\nLa Xarxa Europea d'Aprenentatge Virtual i a Distància reconeix la col·laboració internacional de la UOC en l'aprenentatge virtual, a distància i obert.\nPremi a l'Impacte en l'Aprenentatge (Or)\nMedalla d'or del guardó Learning Impact 2015, atorgat per l'IMS Global Learning Consortium, una entitat sense ànim de lucre que fomenta l'ús de les tecnologies d'aprenentatge en l'educació superior.\nRecerca Veure'ls tots\nHRS4R de la Comissió Europea (2018)\nLa Comissió Europea ha atorgat a la UOC el distintiu Human Resources Excellence in Research (HRS4R), un segell de qualitat que reconeix la capacitat d'atraure talent, generar un entorn de treball favorable i potenciar la carrera dels investigadors.\nLa UOC s'ha incorporat a la Xarxa d'Unitats de Cultura Científica i d'Innovació, que coordina la FECYT.\nResponsabilitat social Veure'ls tots\nCompromís amb l'accessibilitat (2017)\nILUNION de l'ONCE reconeix la UOC per les iniciatives i projectes per a millorar l'accessibilitat universal i l'atenció a les persones amb discapacitat.\nMedalla d'Or de la Creu Roja (2015)\nEn reconeixement pel treball educatiu en valors d'integració, tolerància, educació per la pau i convivència.\nTrajectòria Veure'ls tots\nPremi Vodafone a la Trajectòria Professional (2015)\nReconeixement a la tasca de la primera universitat a la xarxa, dissenyada des del principi amb un model educatiu de qualitat 100% en línia.\nPremi a la Innovació Tecnològica i a la Qualitat (2005)\nAtorgat pel CIDEM de la Generalitat de Catalunya, reconeix la trajectòria de la UOC, marcada per la innovació del model educatiu i institucional i per la contribució al desenvolupament de la societat del coneixement.


"Quan editem un disc, si l'artista i jo estem d'acord, no tenim cap barrera més"\n“Quan editem un disc, si l’artista i jo estem d’acord, no tenim cap barrera més”\nBCore Disc va començar com l’aposta personal de Jordi Llansamà. Avui és ja una part imprescindible en la història del rock independent d’aquest país.\nTot va començar l’any 1990, amb l’edició del primer disc de Corn Flakes. Què us ve al cap?\nDoncs que ha passat molt de temps i que seguim fent el mateix amb noves eines. Mai vam pensar a tant a llarg termini, però fa vertigen veure que en un parell d’anys, en portarem 30 d’activitat i més de 300 discos editats. És curiós que encara tinguem fe en el format físic i ens il·lusioni tenir un nou llançament entre les mans.\nPortar un segell discogràfic requereix, sense cap dubte, passió.\nSí, realment t’ha d’agradar el que fas. Com tot, té les seves etapes. De vegades també resulta complicat seguir endavant quan les coses no funcionen o el que fas no genera massa interès. És molt complicada una estabilitat. Ara mateix les modes o tendències duren 10 minuts. Tot és molt canviant.\nSer independent. Què significa per tu?\nDoncs si ho apliquem al món discogràfic, vol dir fer el que et doni la gana. Quan editem un disc, si l’artista i jo estem d’acord, no tenim cap barrera més. No depenem de què el disc agradi, es vengui o no. Hem decidit que s’editarà. I ho fem. Ningú més decideix.\nBCore Disc és un segell de referència al món del rock d’arrel underground i independent @Ivan Caster\nQuins són els moments més significatius que heu viscut durant aquests 28 anys?\nPer descomptat els principis, per la il·lusió i l’altruisme. Tot era nou tant per a nosaltres com per a la gent que ens seguia. Llavors sí, crec que es podia utilitzar la paraula “Escena”.\nPossiblement una de les etapes més recordades del segell sigui sobre l’any 2000 quan s’ajunten diferents artistes com Aina, Standstill, The Unfinished Sympathy, Tokyo Sex Destruction, Delorean, Madee, No More Lies, etc. i conviuen tots sota la mateixa etiqueta i li donen a BCore aquest aire familiar.\nCom és la vostra relació amb les bandes locals?\nNosaltres, sense voler i sense tenir-lo com a objectiu, hem apostat sempre per les bandes locals. És una cosa que ara reivindiquem molt i que en altres àmbits s’ha posat molt de moda (producte de proximitat), però quan ho fèiem, no ho fèiem a consciència. És després que ens hem adonat que aquest ha estat el patró que hem seguit. I té un perquè. Resideix en les relacions humanes. Sempre hem estat un segell on hem valorat això per sobre de tot, fins i tot per sobre de la música en si. Sempre hem treballat amb gent propera i amb la qual hem tingut algun tipus d’afinitat; des de musical a maneres de fer.\nQuins canals comercials feu servir?\nDoncs realment, tal com està l’assumpte avui en dia, tots els que tinguem a mà. És una qüestió de supervivència. Mantenim els que són marca de la casa des que es va crear el segell, com la venda per correu (ara a través del nostre web). També treballem amb algunes plataformes com Discogs, Bandcamp o Amazon per arribar a més gent.\nI després tot el vessant d’ingressos per vies digitals (vendes digitals, escoltes, Youtube, etc.) i drets editorials provinents de ràdio, concerts, televisions…\nDel 4 al 10 de juny, BCore ofereix un 20% de descompte en tots els seus discos\nCom es construeix un discurs propi per sobreviure a l’escomesa d’una multi?\nPer ara, cap multinacional s’ha interessat en nosaltres com a segell al complet. De vegades algun dels nostres grups ha estat temptat, per alguna multi o algun segell més gran. I crec que és un procés normal i que s’ha d’acceptar. Les bandes creixen i és normal que vulguin provar amb algú que en principi pot oferir-los més difusió, pressupost, etc. Una altra cosa és que surti bé.\nA nosaltres ens agraden els discos i fa ja gairebé 8 anys vam traslladar la nostra oficina al barri de Gràcia i vam muntar una botiga de discos a l’entrada de l’oficina, quan totes les botigues de discos estaven tancant. Això és una declaració de principis.\nTenda física de BCore Disc, a Gràcia @Ivan Caster\nAmb quins músics de l’escena independent internacional esteu col·laborant ara per ara?\nActualment no fem gairebé res amb grups internacionals pel que fa a concerts o novetats discogràfiques. Però sí que hem aprofitat la nostra amistat amb algunes d’aquestes bandes en el passat per poder reeditar algun dels seus discos, com Hoover, The Sorts, Regulator Watts, Shiner o Shudder to Think.\nQuina és la clau per sobreviure, així de bé, en un sector tan competitiu?\nÉs curiós perquè en una resposta he utilitzat la paraula supervivència i encara no havia arribat fins a aquesta pregunta. Jo crec que durant molt de temps hem sobreviscut perquè no teníem massa competència. Actualment és molt difícil competir amb Amazon o altres plataformes. A no ser que tinguis un material que ells no tenen.\nEl que ens ajuda a sobreviure són les compres que fan els seguidors de les nostres bandes mitjançant la nostra pròpia web. Això és el que intentem potenciar més. Que quan surti un disc, la gent ens ho compri a nosaltres via online o s’acosti a les poques botigues de discos que queden a la península i amb les que treballem estretament. Tracte directe, sense intermediaris.\nLa promoció d’aquesta setmana sona genial 😀\nSí! Durant tota aquesta setmana tenim un 20% de descompte en tots els discos, tant els editats per BCore, com els de distribució, com el material de segona mà. Així que, aprofiteu!\n“Cuando editamos un disco, si el artista y yo estamos de acuerdo, no tenemos ninguna barrera más”\nDel 04 al 10 de junio, BCore ofrece un 20% de descuento en todos sus discos


Habitació amb vistes - Opinió - Diari de Girona\nPerò han provat de passar uns dies en una casa rural? Algunes d'elles, no totes, es pensen que són la Toscana\nEls preus, per primer cop des de l'arribada de l'euro, es contenen. Però han provat a passar uns dies en una casa rural? Algunes d'elles, no totes, es pensen que són la Toscana, o que la gent que vol passar un cap de setmana tranquil té els calés d'un xeic àrab, que són aquests senyors que cremen bitllets de 500 euros mentre condueixen els seus cotxes de luxe. I quan ve la crisi, compraran empreses i bancs nostres.\nEl sector hoteler es posa les piles. Fa un temps, si volien reservar uns dies a Barcelona, trobaven que tot estava agafat, si no es preocupaven per fer la reserva amb mesos d'antelació: ara hi ha més ofertes i més interessants. En preus, semblen Nova York o París. El sector hoteler, com tots els sectors, inclòs el periodístic, està en crisi. I la crisi passa per contenir els preus, i donar millors serveis als clients. Vostès diran. De vegades, anant per aquests móns de déu de la Costa Brava, no han aterrat a hotelets que desconeixen no només l'Internet, sinó que no saben que s'ha inventat l'aire condicionat, o que tenen la calefacció racionada com a l'època de Franco? El bo del cas és que aquests allotjaments tenen 3 o 4 estrelles. Serà que les estrelles les donen en inaugurar, i no hi ha un control periòdic per renovar-les? Ara hi ha zones més competitives, com Croàcia, el Carib o el nord d'Àfrica, encara que la situació sociopolítica no sigui l'òptima. Si volem que les excel·lències de la Costa Brava segueixin seduint el món, hem d'oferir un pack de respecte al medi ambient i d'hotels a l'última. O perdrem el tren.


Romeo and Juliet – teatredesarria.cat\nDESCARREGA LA GUI PEDAGÒGICa\nSegon trimestre 2023\nLa clàssica història de Romeu i Julieta, ambientada en una ciutat moderna de Verona. Els Montau i els Capulet són dues famílies en feu, els fills de les quals es troben i s’enamoren.\nHan d’amagar el seu amor del món perquè saben que els seus pares no els permetran estar junts. Hi ha obstacles en el camí, com el cosí de Julieta, Tybalt, i l’amic de Romeu, Mercucio, i moltes baralles.\nPerò tot i que està ambientat en els temps moderns, no deixa de ser la mateixa història atempora


Guest House Deda Lali Kutaisi Geòrgia - Ofertes d'hotels amb els MILLORS DESCOMPTES EN LÍNIA\nMerab Kostava Street 41, Kutaisi, Kutaisi, Geòrgia, 4610 - Veure al mapa\nMés informació sobre Guest House Deda Lali\nAl visitar Kutaisi, vosté es sentirà com a casa a Guest House Deda Lali, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Guest House Deda Lali és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de aparcament de cotxes, transport hotel/aeroport, servei de bugaderia, servei de llançadora, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, telèfon, ventilador, articles de tocador a cada habitació. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Guest House Deda Lali és la vostra destinació si buscau allotjament de qualitat a Kutaisi.


Respectar la distància de seguretat d'1,5 m., especialment les persones considerades de risc (embarassades, amb patologies cròniques, majors de 70 anys, etc.)\nRespectar els aforaments indicats a cada punt (atraccions, boutique, restaurants, etc.)\nEs obligatori utilitzar mascareta a l'hora de comprar l'entrada, al accedir al parc, a la botiga, consigna, i a la cua dels bars/restaurants.\nNo venir si es mostren els següents símptomes: febre, tos persistent, esgotament físic, etc.\nDutxar-se abans d'accedir a les atraccions i piscines.\nRentar-se les mans amb freqüència, ja sigui amb aigua i sabó o utilitzant els gels hidroalcohòlics que hi ha a l'entrada del parc, a boutique, consignes i bars/restaurants.\nNo utilitzar les hamaques o seure als bars/restaurants sense que el personal hagi desinfectat la zona prèviament.\nNo escopir. Cobrir el nas i la boca al tossir o esternudar amb un mocador o amb la part interna del colze.\nLlençar a les papereres els mocadors, guants i mascaretes utilitzats.\nRespectar en tot moment les indicacions dels socorristes, vigilants i demés personal del parc.\nSeguir les indicacions que hi haurà col·locades a l’entrada de cada atracció.\n1. Quant costa l’entrada al parc?\nLes tarifes varien segons l’ alçada i l’ edat (tarifa per a les persones majors de 65 anys o jubilades) Consultar apartat de TARIFES. Les diferentes promocions de què disposem poden consultarles aquí https://www.aquabrava.com/es/promociones o per telèfon i no s'apliquen en la compra per internet.\n2. El parc està obert tot l’any?\nNo, el parc obre al voltant de 4 mesos, de juny (1ªsetmana) a setembre (2ªsetmana). Consultar horari d’obertura i tancament a l’apartat corresponent.\n3.Està permès entrar amb menjar?\nNo. El pic-nic no està permès. No es pot entrar amb menjar ni begudes, només aigua en ampolla de plàstic. Les persones que ho desitgin, poden sortir i tornar a entrar quan vulguin, han de demanar als porters que els hi possin un segell a la sortida.\n4.Puc portar la meva mascota?\nL’ entrada d’animals no està permesa.\n5.Hi ha tarifes de grups?\nSi. Hi ha tarifes per grups. Per a més informació i/o requisits, poden posar-se en contacte amb el departament de grups a través del telèfon 972 25 43 44 o bé enviant un e-mail a info@aquabrava.com o a infotarifes@aquabrava.com Park Acuatic Roses, es reserva el dret a no aplicar tarifes de grups quan ho cregui convenient.\n6.Quins són els horaris d’obertura i tancament?\nCada dia de 10.00 a 19.00h, tancament de les atraccions a les 18.30h. (Durant els mesos en què el parc està obert)\n7.Quines restriccions hi ha en les atraccions?\nS’han de consultar les normes de cada atracció. Poden haver restriccions segons l’alçada, condicions físiques, etc. No es poden utilitzar totes les atraccions ama burkini.\n8.Es pot utilitzar el “short” de bany?\nSi, és indiferent utilitzar “short” de bany o banyador. No està permès banyar-se amb roba o roba interior.\n9.Què es necessita per a gaudir d’un dia al parc?\nEs necessita una tovallola, crema solar i ganes de passar-s’ho bé!\n10.Hi ha alguns objectes amb els quals no es pot entrar al parc?\nSi. A l’entrada hi ha uns cartells on s’indica amb quins objectes no es pot accedir a les instal·lacions. (vidre, objectes considerats perillosos, estris de camping com cadires, tumbones, parasols, neveres...).\n11.Existeixen consignes per a guardar els objectes personals?\nExisteixen consignes a disposició del client. Les consignes són amb càrrec addicional i no es pot fer el pagament amb VISA, s'ha de fer en efectiu.\n12.Les persones que no saben nedar poden utilitzar les atraccions?\nLa major part de les atraccions si, però tinguent en compte la profunditat de cada atracció i les normes de seguretat de les mateixes. S’ha de tenir especial atenció amb els nens i que portin un sistema de flotació.\n13. He de comprar entrada si no em banyaré?\nSi, s’ha de pagar per entrar a les instal·lacions. Resulta complicat separar i regular als banyistes dels no banyistes.\n14. Hi ha serveis addicionals que s’hagin de pagar a part?\nL’ entrada al parc NO inclou el lloguer de tumbones, consignes, l’entrada a Laberint Parc ni els serveis de restauració i bar.\n15. Hi ha piscines climatitzades?\nNo. Només una piscina relax, piscina petita d’aigua tibia.\n16. Es lloguen tovalloles?\nNo es lloguen tovalloles, les haurà de portar el visitant. També disposem de tovalloles a la venta a la botiga de souvenirs.\n17. És car el menjar a l’ Aquabrava?\nEl menjar a l’Aquabrava no és car i a més és de molt bona qualitat. Existeixen diferents possibilitats a l’hora del dinar, des d’un plat combinat, una paella, una pizza, hamburguesa, frankfurts, amanides, entrepans, etc. Diferents punts de restauració li oferiran l’opció que més s’adapti a vostè.\n18. Es retornen els diners de l’entrada en cas de mal temps o altres circumstàncies?\nNo, els diners de l’entrada no es retornen en cap cas. Totes les normes i qualsevol anomalia que succeís estaria exposada a les taquilles, amb la qual cosa, la persona que adquireix un tiquet coneix prèviament els seus drets. El parc es reserva el dret a suspendre el funcionament de les atraccions quan así ho aconsellin les persones indicades, per raons climatològiques, tècniques o operatives o altres causes de força major de causa fortuita, així com d'aforament complet.\n19. A partir de quina hora comença l’horari de tarda?\nL’horari de tarda comença a les 15.00h fins a les 19.00h (a les 18.30 h es tanquen les atracciones. No existeix horari de matí ja que és impossible controlar l’hora de sortida de la gent.\n20. Hi ha suficients zones amb ombra dins Aquabrava?\nAquabrava disposa d’una variada i extensa vegetació així com de grans espais de gespa i ombres. Tenim una gran part de la vegetació catalogada, DEMANI EL SEU FULLETÓ BOTÀNIC A LES TAQUILLES!\n21. Es pot pagar amb VISA?\nL'entrada al parc es pot pagar amb targeta visa o mastercard. Todos los servicios se pueden pagar con visa excepto la CONSIGNA.


L'FS la Massana es manté líder de la Lliga Unida\nActualitzada 02/02/2021 a les 06:08\nLa Immobiliària CISA FS la Massana segueix com a líder de la Lliga Unida després d’imposar-se 0 a 3 al filial de la UE Santa Coloma a l’Estadi Nacional i mantenir-se com a l’únic equip que ha guanyat els sis partits disputats fins al moment. Rashid va encarrilar la victòria dels massanencs amb dos gols abans dels 25 minuts, mentre que Pullen va arrodonir la victòria amb el 3 a 0 de penal al temps afegit.\nLa segona plaça és per a l’FC Ordino amb 15 punts de 18 possibles, que va desfer-se de l’Atlètic Amèrica per 0 a 3 amb els gols d’Héctor Urrunaga, Luis Miguel dos Reis i Jefferson Martins. El tercer lloc l’ocupa la Fundació Kalliu Jammeh FC Encamp amb deu punts gràcies al contundent triomf 4 a 1 sobre el Jenlai. Cristian González, David de la Fuente en dues ocasions i Ivan Fernández van sentenciar el triomf.\nPer últim, el filial de la UE Engordany va vèncer 2 a 0 el Ranger’s amb els gols d’Andrés Chacon i Elias Iñarra.


Viure escrivint | Cal Llibreter\nL’Altra editorial, 2021 (Traducció d’Alba Dedeu)\n«És cert que la ment de l’escriptor fa alguna cosa abans de morir-se, igual que el seu propietari; però se’m faria molt estrany dir-ne vida.»\nUn llibre que reflexiona sobre el fet d’escriure, però que va molt més enllà. Perquè, com tots els bons llibres, el que importa aquí no és si parla de com escriu algú sinó de com ens enfrontem a la vida des de la vocació irrenunciable. I com ens modifica la vida l’ofici que hem triat. La mirada sobre el món.\nEl pròleg del Vicenç Pagès Jordà, a més a més, és un màster en escriptura comprimit en 39 esglaons.\n«Cal una habitació sense vistes, perquè la imaginació es pugui trobar amb la memòria a les fosques.»


Artur Mas i el sobiranisme líquid (Sebastià Alzamora)\nArtur Mas i el sobiranisme líquid\nSEBASTIÀ ALZAMORA 29/10/2012 00:00\nNo deixa de ser curiós que ni PP ni PSOE (potser especialment aquests, puix diu que són federalistes) no hagin entès encara, o no hagin volgut entendre, el concepte d'estat propi tal com el plantegen Artur Mas i CiU, i que de fet neix de la sibil·lina formulació que en va fer el conseller Mascarell. I és curiosa aquesta incomprensió més que res perquè els podria donar, als patriotes constitucionals, més marge de maniobra del que ells mateixos es concedeixen. Dit d'una altra manera, ningú a CiU ni a l'actual govern català ha dit en cap moment que "l'estat propi" de Catalunya no pogués ser l'espanyol. Mascarell ha parlat de la necessitat d'un "estat eficient", i del "fracàs" d'Espanya com a estat, però tampoc no ha proclamat que aquest fracàs sigui irreversible. I Mas afirma que, si reclama un estat propi, és perquè l'estat espanyol no s'ha comportat com "un aliat" de Catalunya. És a dir, que deixa, dins el seu discurs sobiranista, una escletxa per a una eventual "aliança", que s'entén que fins avui no s'ha fet efectiva, però que no es nega que encara es pugui produir.\nCom va dir també el mateix president de la Generalitat en la seva intervenció al Ritz de Madrid després de la mani de la Diada, "no ens hem tornat bojos, ni ens hem enfilat a cap turó". I va tornar a lamentar que el catalanisme no havia estat capaç d'aconseguir que Espanya fos "un estat amable", i que Catalunya en necessitava un, d'estat. No va dir quin. Després, s'ha fet un fart de parlar d'interdependències i de sobiranies compartides, i de refusar ruptures, trencaments, i fins i tot la idea del que va anomenar "la independència clàssica". Ha parlat de Puerto Rico (estat lliure associat), de Massachusetts (estat constituït dins una estructura federal), de la possibilitat que una Catalunya sobirana compartís "espais de sobirania" (inclosa la Corona) amb Espanya i ha deixat clar que no s'imagina Catalunya creant un exèrcit propi, sinó, si de cas, fent ús dels serveis d'unes forces armades europees.\nEficiència, amabilitat, capacitat d'establir aliances. El sobiranisme que encapçala Artur Mas no és compacte ni petri, sinó vaporós i esponjat com un cotó de sucre, de manera que conté molts intersticis pels quals podrien circular els seus adversaris. És a dir, espais de possible negociació. Vindria a ser un sobiranisme líquid, per utilitzar el celebèrrim adjectiu de Zygmunt Baumann. Una altra cosa és que, als susdits adversaris, aquesta qualitat líquida del sobiranisme convergent els sembli menyspreable o que, senzillament, se'ls escapi dels seus paràmetres d'anàlisi. Tot fa pensar que ells s'estimen més aferrar-se a les sobiranies pètries i indestructibles dels estats nació d'antany, mentre discursegen incongruentment sobre una Unió Europea en què s'han vist obligats a fer veure que creien, a toc de pito de frau Merkel. I aquesta sostracció de sobirania per dalt (la UE), combinada amb la liqüefacció del concepte per baix (Catalunya), els despista i els ultrapassa. I així els va.


Dates : Del dia 2018-08-29 al dia 2018-09-30\nLloc : Escola Lliure El Sol - Av. de les Drassanes, 3. Alexandre Galí - BARCELONA\nDates: 29,30 i 31 d'agost, 1, 2, 3, 4, 5, 6, 7, 12, 13, 14, 15, 16, 22, 23, 29 i 30 de setembre\n29,30 i 31 d'agost i 1, 2 de setembre: Escola Lliure El Sol - Av. Drassanes, 3\n3, 4, 5, 6, 7 de setembre: Coòpolis - C/ Constitució, 19\n12, 13, 14, 15, 16, 22, 23, 29 i 30 de setembre: Escola Lliure El Sol - Av. Drassanes, 3\nCurs de formació de Director/a d'activitats de lleure en el que aprofundirem sobre l'economia social i solidària i com aproximar aquests dos móns.\nCurs organitzat conjuntament amb Coòpolis (www.bcn.coop).\nA més a més oferir als participants formació sobre el món de l'economia social i solidària per impregnar els projectes educatius i conèixer pràctiques organitzatives per impulsar nous projectes transformadors i responsables a tots nivells.\nEl curs té una durada total de 332 hores i s’estructura en dues etapes:\nEtapa lectiva, 212h\nFormació presencial, 148 hores.\n- Mòdul específic d'Economia Social i solidària.\nA més a més s'obtindrà un certificat amb una menció especial reconeixent l'aprofundiment i coneixement sobre economia social i solidària.


L'home que va acusar Cristina Fernández de Kirchner d'encobrir un atemptat va morir misteriosament a casa seva\n4 min. Buenos Aires 19/01/2020 14:26\n651x366 Milers de persones s'han manifestat a Buenos Aires per exigir la veritat / RONALDO SCHEMIDT / AFP Milers de persones s'han manifestat a Buenos Aires per exigir la veritat / RONALDO SCHEMIDT / AFP\n18 de gener del 2015. Poques hores abans d'aparèixer mort al lavabo de casa seva amb un tret al cap, el fiscal Alberto Nisman es preparava per presentar davant del Congrés una impactant i potent denuncia contra la llavors presidenta de l'Argentina, Cristina Fernández de Kirchner. A Nisman se'l va trobar mort al seu pis del barri de Puerto Madero, a Buenos Aires, un diumenge a la nit, i des de divendres que no havia sortit del seu apartament perquè estava preparant la denúncia que havia de sacsejar la vida política argentina.\nL’enigma sobre la mort del fiscal Nisman es manté un any després\nNisman feia anys que era el fiscal que investigava l'atemptat que l'any 1994 va matar 85 persones per un cotxe bomba contra la seu de la mútua jueva AMIA. El fiscal tenia la teoria que, en un fosc pacte, l'ex cap d'estat argentina havia acordat amb l'Iran impunitat per als autors de l'atemptat. Quatre dies abans de morir, Nisman va fer pública la seva denuncia en un programa de televisió. La seva mort divideix la societat i la classe política argentina entre els que creuen que es va suïcidar, els que creuen que el van induir al suïcidi i els que creuen que es tracta d'un magnicidi.\nEn aquestes últimes hores, centenars d'argentins reclamaven justícia a crits en un emotiu acte al centre de Buenos Aires, que servia per commemorar els cinc anys de la mort del fiscal argentí i també per reivindicar la seva figura com a home de lleis. "No va ser un suïcidi, va ser un magnicidi", es podia llegir en desenes de pancartes que alçaven els manifestants, tots ells convençuts que darrere de la mort de Nisman hi ha el pitjor de les clavegueres de l'estat i que el fiscal va morir assassinat per les coses que sabia i estava disposat a denunciar.\nLa denúncia del fiscal contra l'expresidenta Cristina Fernández de Kirchner per encobriment del més gran atemptat que mai ha patit l'Argentina en el seu territori va acabar el mes de març passat al Tribunal Suprem argentí, que va decretar el processament i la presó preventiva per a l'ex cap d'estat argentina. El fet que llavors fos senadora i que ara sigui vicepresidenta ha frenat el seu empresonament, perquè és aforada.\nQue Nisman va ser assassinat és el que creu la fiscalia argentina a partir de les investigacions forenses que ha fet la Gendarmeria argentina (l'equivalent a la Guàrdia Civil espanyola). Però les investigacions forenses que ha fet la Policia Federal argentina, així com els experts de la defensa de l'únic imputat ara per ara en la causa per la mort del fiscal Nisman, Diego Lagomarsino, apunten cap a un suïcidi.\nDesprés de la mort d'Alberto Nisman es van conèixer aspectes de la seva vida que van cridar i criden l'atenció dels investigadors, especialment pel tren de vida elevat que portava pel sou que cobrava com a funcionari judicial. "Vivia en un dels barris més luxosos de Buenos Aires, conduïa un cotxe d'alta gamma que no era de la seva propietat i tenia molts diners en un banc dels Estats Units sense declarar. I el que és pitjor, es quedava la meitat del sou d'un dels seus principals col·laboradors, Diego Lagomarsino, el seu home de confiança en temes informàtics", assenyala a l'ARA Pablo Duggan, advocat, periodista i autor del llibre ¿Quién mató a Nisman? Lagomarsino està imputat: és l'únic acusat de ser còmplice necessari en la mort de Nisman, ja que va ser ell el que li va deixar una pistola per defensar-se a petició del mateix Nisman.\nDuggan ha investigat a fons el cas Nisman i ha bussejat per l'immens expedient judicial per la seva mort. Ell és de la teoria que Nisman es va suïcidar després de veure que estava acorralat. "La seva denúncia per encobriment contra l'expresidenta argentina no s'aguanta per enlloc, no té cap fonament. Feia molts anys que investigava l'atemptat contra la mútua jueva AMIA i no havia avançat en res. Va ser llavors que es va treure de la butxaca aquesta teoria per salvar el seu lloc de treball com a fiscal. Sabia que el farien fora i va ser llavors quan va decidir denunciar Cristina Fernández de Kirchner, per salvar-se. Al veure que la seva denúncia no suportaria l'atac dels diputats kirchneristes i de l'oficialisme al poder, va decidir treure's la vida", relata Duggan.\nSigui suïcidi, suïcidi indult o bé assassinat, el cert és que cinc anys després de la mort del fiscal Alberto Nisman res se sap sobre les causes de la seva mort al seu pis de Buenos Aires. I no són pocs a l'Argentina els que creuen que mai se sabrà la veritat. Un heroi nacional per a uns, un fiscal corrupte i fosc per a altres.


El Rodolí Centre de Suport Familiar - Instal·lacions\nEl centre disposa de 140m2 interiors i 100m2 exteriors. La zona interior està distribuïda en tres aules, una per infants de quatre mesos a l'any, un altre per a infants d'un a dos anys i una per a infants de dos a tres anys. El centre també disposa d'una sala d'usos polivalent i d'una zona habilitada per a la manipulació d'aliments.\nLa zona exterior la conforma un gran pati amb gespa artificial i un sorral per gaudir del joc lliure i compartir moments de lleure amb tots els infants del centre. És un pati assolellat durant tot el matí i amb zones d'ombra pensades per les èpoques de forta calor.\nTots els espais estan adaptats per afavorir el desenvolupament harmònic de l’infant atenent a les seves necessitats bàsiques d’ordre biològic, psicològic, afectiu, lúdic i social durant el temps d’estada en el centre.\nAula dels Coales\nAula dels Cangurs